पाएं अपने शहर की ताज़ा ख़बरें और फ्री ई-पेपरडाउनलोड करें
संकट में घिरी आईपीएल फ्रेंचाइजी राजस्थान रॉयल्स ने खुद को अपने विवादित शेयर होल्डर राज कुंद्रा से पूरी तरह अलग कर लिया है.
शुक्रवार को जारी एक बयान में राजस्थान रॉयल्स की ओर से कहा गया है , \'राज कुंद्रा एक अल्पमत शेयरधारक (11.7 प्रतिशत) शेयर धारक हैं और टीम की कार्यप्रणाली में उनकी कोई भूमिका नहीं है. हमें विश्वास है कि राज कुंद्रा कानून का पालन करते हैं और उन्होंने कोई कानून नहीं तोड़ा है. यदि वह गुनाहगार साबित होते हैं या उन्होंने नियमों का उल्लंघन किया है तो उन्हें फ्रेंचाइजी से निलंबित कर दिया जाएगा और उनके शेयर जब्त कर लिए जाएंगे.\'
वहीं गुरुवार को दिल्ली पुलिस आयुक्त नीरज कुमार ने दावा किया था कि राज कुंद्रा ने मैचों पर सट्टा लगाने की बात स्वीकार की है. फिलहाल राज कुंद्रा मुंबई में है.
महत्वपूर्ण है कि आईपीएल में स्पॉट फिक्सिंग मामले की जांच कर रही दिल्ली पुलिस ने बुधवार को राज कुंद्रा से पूछताछ के बाद उनका पॉसपोर्ट जब्त कर लिया था.राज कुंद्रा खुद को लगातार बेगुनाह बताते रहे हैं.
शुक्रवार को मीडिया में राज कुंद्रा की ओर से जारी किए गए बयान में कहा गया कि पॉसपोर्ट जब्त किया जाना दिल्ली पुलिस की जांच प्रक्रिया का हिस्सा था.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn